Alertă meteo de vreme rea: ploi și vânt puternic cu rafale ce depășesc 90 de km/h. Zonele vizate și vremea în Capitală HARTĂ
Meteorologii anunță vânt puternic și precipitații, în special ploi, până vineri dimineață, în zona de munte, dar și în zona joasă din Banat și Crișana. Pentru altitudini mai mari de 1.700 de metri în Munții Apuseni, în nordul și în centrul Carpaților Orientali, a fost emis cod galben privind intensificări ale vântului, care va atinge, la rafală, 90-120 de kilometri pe oră. În zona municipiului București, în următoarele zile temperaturile se vor situa peste cele normale ale perioadei, ajungând la 14-16 grade.